CHASA was vir „n geruime tyd bewus van die voorgestelde wildvleisskema omdat ons „n gesonde werksverhouding met Wildbedryf SA het en was ons ietwat verbaas en bekommerd deur hierdie aangekondigde limiet. CHASA is egter die versekering gegee dat die skema, GEENSINS die gewone amateur jagters (vir eie gebruik ) sal geaffekteer nie. Ons het die saak ondersoek en dit blyk nou dat hierdie limiet in „n verouderde konsep dokument van die skema geskryf was wat die Departement vir kommentaar gepubliseer het. Dit is duidelik dat onkunde oor die saak geheers het voordat die finale dokument gepubliseer was.
Die gepubliseerde weergawe van die skema kan op die volgende skakel op die departement se webbladsy besigtig word.